Official Journal L 303 , 20/11/2001 P. 0011 - 0015



Komisijas Regula (EK) Nr. 2243/2001 (2001. gada 16. novembris), ar ko groza Padomes Regulu (EK) Nr. 1420/1999 un Komisijas Regulu (EK) Nr. 1547/1999 attiecībā uz dažu veidu atkritumu sūtījumiem uz Kamerūnu, Paragvaju un Singapūru (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes Regulu (EEK) Nr. 259/93 (1993. gada 1. februāris) par uzraudzību un kontroli attiecībā uz atkritumu pārvadājumiem Eiropas Kopienā, ievešanu tajā un izvešanu no tās[1], kurā jaunākie grozījumi izdarīti ar Komisijas Lēmumu 1999/816/EK[2], un jo īpaši tās 17. panta 3. punktu, ņemot vērā Padomes Regulu (EK) Nr. 1420/1999 (1999. gada 29. aprīlis), ar kuru nosaka kopējus noteikumus un procedūras, kas piemērojamas dažu atkritumu veidu sūtīšanai uz dažām valstīm, kuras nav ESAO valstis[3], kurā jaunākie grozījumi izdarīti ar Komisijas Regulu (EK) Nr. 1800/2001[4], un jo īpaši tās 3. panta 5. punktu, tā kā: (1) Komisija 2000. gada janvārī izsūtīja verbālnotu visām valstīm, kas nav ESAO valstis (kā arī Ungārijai un Polijai, kas vēl nepiemēro ESAO Lēmumu C(92)39 final). Verbālnotai bija trīs mērķi: a) informēt minētās valstis par Kopienas jaunajām regulām, b) lūgt apstiprinājumu attiecīgajām pozīcijām, kā norādīts pielikumos Regulai (EK) Nr. 1420/1999 un Komisijas Regulai (EK) Nr. 1547/1999 (1999. gada 12. jūlijs), ar kuru atbilstīgi Padomes Regulai (EEK) Nr. 259/93 nosaka kontroles procedūras, kas piemērojamas konkrētu atkritumu veidu sūtīšanai uz valstīm, uz kurām neattiecas ESAO Lēmums C(92)39 final[5], un kurās jaunākie grozījumi izdarīti ar Regulu (EK) Nr. 1800/2001, un c) saņemt atbildi no valstīm, kas nebija atbildējušas 1994. Gadā. (2) Paragvaja, kas ir viena no atbildējušajam valstīm, paziņoja Komisijai, ka konkrētu Regulas (EEK) Nr. 259/93 II pielikumā uzskaitīto atkritumu imports ir pieņemts bez jebkādas kontroles procedūras. Attiecībā uz citiem atkritumiem tā ir norādījusi, ka tās nostāja nav mainījusies (2000. gada 1. marta atbilde). (3) Singapūra paziņoja Komisijai, ka konkrētu Regulas (EEK) Nr. 259/93 II pielikumā uzskaitīto atkritumu imports ir pieņemts vai nu bez jebkādas kontroles procedūras, vai ievērojot procedūru, kas piemērojama atkritumiem, kuri uzskaitīti tās pašas regulas III pielikumā ("dzeltenā procedūra"). Attiecībā uz citiem atkritumiem tā norādījusi, ka tās nostāja nav mainījusies (2001. gada 4. janvāra atbilde). (4) Saskaņā ar Regulas (EEK) Nr. 259/93 17. panta 3. punktu komitejai, kas izveidota ar Padomes Direktīvu 75/442/EEK (1975. gada 15. jūlijs) par atkritumiem[6], kurā jaunākie grozījumi izdarīti ar Komisijas Lēmumu 96/350/EK[7], paziņoja par Singapūras oficiālo lūgumu 2001. gada 11. janvārī un par Paragvajas oficiālo lūgumu 2001. gada 8. februārī. (5) Lai ņemtu vērā jauno situāciju šajās valstīs, reizē jāgroza Regula (EK) Nr. 1420/1999 un Regula (EK) Nr. 1547/1999. (6) Attiecībā uz Kamerūnu jāgroza GA iedaļa Regulas (EK) Nr. 1420/1999 A pielikumā, lai nodrošinātu atbilstību Regulai (EK) Nr. 1547/1999. (7) Šajā regulā paredzētie pasākumi ir saskaņā ar atzinumu, ko sniegusi komiteja, kura izveidota ar Direktīvas 75/442/EEK 18. pantu, IR PIEŅĒMUSI ŠO REGULU. 1. pants Regulas (EK) Nr. 1547/1999 A un D pielikumu groza, kā noteikts šīs Regulas I pielikumā. 2. pants Regulas (EK) Nr. 1420/1999 A pielikumu groza, kā noteikts šīs regulas II pielikumā. 3. pants Šī regula stājas spēkā divdesmitajā dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2001. gada 16. novembrī Komisijas vārdā - Komisijas loceklis Pascal Lamy I PIELIKUMS Regulas (EK) Nr. 1547/1999 A un D pielikumu groza šādi. 1. Regulas A pielikuma tekstā, kas attiecas uz SINGAPŪRU, GC iedaļā ("Citi atkritumi, kas satur metālus"), iekļauj šādu posteni: "GC 020 Elektronikas lūžņi (piem., iespiedshēmas plates, elektroniskas sastāvdaļas, stieples utt.) un reģenerētas elektroniskas sastāvdaļas, kas ir derīgas parasto metālu un dārgmetālu reģenerācijai" 2. Regulas D pielikumā visu tekstu, kas attiecas uz PARAGVAJU, aizstāj ar šādu tekstu: "PARAGVAJA 1. GA iedaļā ("Metāla un metāla sakausējumu atkritumi metāliskā, nedispersā* formā") GA 120 7404 00 Vara atkritumi un lūžņi GA 140 7602 00 Alumīnija atkritumi un lūžņi GA 150 ex 7802 00 Svina atkritumi un lūžņi GA 160 7902 00 Cinka atkritumi un lūžņi GA 170 8002 00 Alvas atkritumi un lūžņi GA 430 7204 Dzelzs vai tērauda lūžņi 2. Visi GH iedaļā ietvertie veidi ("Cieti plastmasas atkritumi"). 3. Visi GI iedaļā ietvertie veidi ("Papīra, kartona un papīru produktu atkritumi"). 4. GJ iedaļā ("Tekstilatkritumi") GJ 010 5003 Zīda atkritumi (tostarp tīšanai nederīgi kokoni, pavedienu atkritumi un irdinātas šķiedras): GJ 011 5003 10 - nekārsti vai neķemmēti GJ 030 5202 Kokvilnas atkritumi (tostarp pavedienu atkritumi un irdinātas šķiedras) GJ 031 5202 10 Pavedienu atkritumi (tostarp diegu atkritumi) GJ 032 5202 91 Irdinātas šķiedras 5. GL iedaļā ("Neapstrādāts korķis un koka atkritumi"): GL 010 ex 4401 30 Koksnes atkritumi un atgriezumi, aglomerēti vai neaglomerēti apaļkokos, briketēs, granulās vai tamlīdzīgā formā GL 020 4501 90 Korķa atkritumi; smalcināts, granulēts vai malts korķis * "Nedispersa" neietver atkritumus pulvera, nogulšņu, putekļu formā vai cietus priekšmetus, kas satur bīstamus atkritumus šķidrā formā." 3. Regulas D pielikumā tekstu attiecībā uz SINGAPŪRU aizstāj ar šādu tekstu: "SINGAPŪRA 1. GA iedaļā ("Metāla un metāla sakausējumu atkritumi metāliskā, nedispersā* formā"): GA 430 7204 Dzelzs vai tērauda lūžņi * "Nedispersa" neietver atkritumus pulvera, nogulšņu, putekļu formā vai cietus priekšmetus, kas satur bīstamus atkritumus šķidrā formā." II PIELIKUMS Regulas (EK) Nr. 1420/1999 A pielikumu groza šādi. 1. GA iedaļā ("Metālu un metālu sakausējumu atkritumi metāliskā, nedispersā formā") tekstā, kas attiecas uz KAMERŪNU, posteni "GA 130 7503 00 Niķeļa atkritumi un lūžņi" aizstāj ar šādu posteni: "GA 140 7602 00 Alumīnija atkritumi un lūžņi" 2. Visu tekstu, kas attiecas uz PARAGVAJU, aizstāj ar šādu tekstu: "PARAGVAJA Visi veidi, izņemot turpmāk norādītos. 1. GA iedaļā ("Metālu un metālu sakausējumu atkritumi metāliskā, nedispersā* formā"): GA 120 7404 00 Vara atkritumi un lūžņi GA 140 7602 00 Alumīnija atkritumi un lūžņi: GA 150 ex 7802 00 Svina atkritumi un lūžņi GA 160 7902 00 Cinka atkritumi un lūžņi GA 170 8002 00 Alvas atkritumi un lūžņi GA 430 7204 Dzelzs vai tērauda lūžņi 2. Visi GH iedaļā ("Cieti plastmasas atkritumi") ietvertie veidi. 3. Visi GI iedaļā ("Papīra, kartona un papīru produktu atkritumi") ietvertie veidi. 4. GJ iedaļā ("Tekstilatkritumi"): GJ 010 5003 Zīda atkritumi (tostarp tīšanai nederīgi kokoni, pavedienu atkritumi un irdinātas šķiedras): GJ 011 5003 10 - nekārsti vai neķemmēti GJ 030 5202 Kokvilnas atkritumi (tostarp pavedienu atkritumi un irdinātas šķiedras) GJ 031 5202 10 - Pavedienu atkritumi (tostarp diegu atkritumi) GJ 032 5202 91 - Irdinātas šķiedras 5. GL iedaļā ("Neapstrādāts korķis un koka atkritumi") GL 010 ex 4401 30 Koksnes atkritumi un atgriezumi, aglomerēti vai neaglomerēti apaļkokos, briketēs, granulās vai tamlīdzīgā formā GL 020 4501 90 Korķa atkritumi; smalcināts, granulēts vai malts korķis * "Nedispersa" neietver atkritumus pulvera, nogulšņu, putekļu formā vai cietus priekšmetus, kas satur bīstamus atkritumus šķidrā formā." 3. Visu tekstu, kas attiecas uz SINGAPŪRU, aizstāj ar šādu tekstu: "SINGAPŪRA Visi veidi, izņemot turpmāk norādītos. 1. GA iedaļā ("Metālu un metālu sakausējumu atkritumi metāliskā, nedispersā* formā"). Šādi dārgmetālu un to sakausējumu atkritumi un lūžņi: GA 010 ex 7112 10 - no zelta GA 020 ex 7112 20 - no platīna (ar terminu "platīns" apzīmē platīnu, irīdiju, osmiju, pallādiju, rodiju un rutēniju) GA 030 ex 7112 90 - citi dārgmetāli, piem., sudrabs NB. Dzīvsudrabs ir īpaši svītrots kā šo metālu vai to sakausējumu vai amalgamu piesārņotājs. Šādi krāsaino metālu un to sakausējumu atkritumi un lūžņi GA 120 7404 00 Vara atkritumi un lūžņi GA 130 7503 00 Niķeļa atkritumi un lūžņi: GA 140 7602 00 Alumīnija atkritumi un lūžņi: GA 150 ex 7802 00 Svina atkritumi un lūžņi GA 170 8002 00 Alvas atkritumi un lūžņi GA 190 ex 8102 91 Molibdēna atkritumi un lūžņi GA 250 ex 8108 10 Titāna atkritumi un lūžņi GA 260 ex 8109 10 Cirkonija atkritumi un lūžņi GA 280 ex 8111 00 Mangāna atkritumi un lūžņi GA 300 ex 8112 20 Hroma atkritumi un lūžņi GA 320 ex 8112 40 Vanādija atkritumi un lūžņi GA 350 ex 8112 91 Niobija atkritumi un lūžņi GA 430 7204 Dzelzs vai tērauda lūžņi 2. GC iedaļā ("Citi atkritumi, kas satur metālus"): GC 020 Elektronikas lūžņi (piem., iespiedshēmas plates, elektroniskas sastāvdaļas, stieples utt.) un reģenerētas elektroniskas sastāvdaļas, kas ir derīgas parasto metālu un dārgmetālu reģenerācijai GC 070 ex 2619 00 Izdedži, kas rodas, ražojot dzelzi un oglekļa tēraudu (tostarp mazleģētu tēraudu), izņemot izdedžus, kas ir īpaši ražoti atbilstoši gan valsts, gan attiecīgām starptautiskām prasībām un standartiem** ** Šis postenis ietver šādu izdedžu izmantošanu titāna dioksīda un vanādija iegūšanai. 3. GD iedaļā ("Atkritumi no izrakteņu ieguves: šiem atkritumiem jābūt nedispersā formā"): GD 020 ex 2514 00 Slānekļa atkritumi, rupji apstrādāti vai neapstrādāti, sazāģēti vai citādi sadalīti 4. GH iedaļā ("Cieti plastmasas atkritumi") GH 013 ex 3915 30 Plastmasas atkritumi, atgriezumi un atlikas no: - vinilhlorīda polimēriem * "Nedispersa" neietver atkritumus pulvera, nogulšņu, putekļu formā vai cietus priekšmetus, kas satur bīstamus atkritumus šķidrā formā." [1] OV L 30, 6.2.1993., 1. lpp. [2] OV L 316, 10.12.1999., 45. lpp. [3] OV L 166, 1.7.1999., 6. lpp. [4] OV L 244, 14.9.2001., 19. lpp. [5] OV L 185, 17.7.1999., 1. lpp. [6] OV L 194, 25.7.1975., 39. lpp. [7] OV L 135, 6.6.1996., 32. lpp.